Шанхай Мастэрс 2012 (снукер)

**Шанха́й Ма́стэрс 2012** (, таксама вядомы як *Bank of Communications Shanghai Masters 2012* — ад назвы спонсара) — прафесійны рэйтынгавы турнір па снукеры, які праходзіў з 17 па 23 верасня 2012 года на шанхайскай гранд-сцэне, у Шанхаі, Кітай. Турнір стаў шостым розыгрышам Шанхай Мастэрс, які праходзіць штогод з 2007 года. Bank of Communications у другі раз запар спансіраваў Шанхай Мастэрс. Прызавы фонд турніру склаў £410,000 (на £60,000 больш, чым у мінулым годзе), з якіх £75,000 атрымаў пераможца (на £10,000 больш, чым у мінулым годзе).

Турнір уключаў у сябе чатыры кваліфікацыйныя раўнды, якія праходзілі на працягу чатырох дзён з 24 па 27 ліпеня 2012 года ў Акадэміі Сусветнага снукера ў Шэфілдзе, Англія, і ў якіх гулялі 80 удзельнікаў (78 прафесійных снукерыстаў і 2 аматары). 16 пераможцаў апошняга кваліфікацыйнага раўнда трапілі ў асноўную стадыю, дзе да іх далучыліся 16 першых сеяных ігракоў і 8 уладальнікаў уайлдкард, якія гулялі ў папярэднім раўндзе супраць васьмярых гульцоў, якія прайшлі кваліфікацыю. Пасля гэтага, 32 снукерысты гулялі на выбыванне, пачынаючы з 1/16 фіналу. Ва ўайлдкард раўндзе і першых двух раўндах асноўнай сетцы на шанхайскай гранд-сцэне выкарыстоўваліся чатыры гульнявыя сталы, у чвэрцьфіналах — два, а ў паўфіналах і фінале — адзін.

Леташні пераможца турніру Марк Сэлбі быў разгромлены Джэймі Коўпам у першым раўндзе з лікам 5:1. Тры з васьмі кітайскіх аматараў, якія атрымалі ўайлдкард, прайшлі ў 1/16 фіналу турніру, але не здолелі прабіцца далей, як і адзіны прафесіянал з Кітая на турніры Дзін Цзюньхуэй, які саступіў у першым раўндзе Марку Кінгу (4:5). Джон Хігінс з Шатландыі ўпершыню дайшоў да паўфіналу рэйтынгавага турніру пасля перамогі на чэмпіянаце свету 2011 года (16 месяцаў таму), а таксама, перамогшы Шона Мёрфі з лікам 6:3 у паўфінальным паядынку, выйшаў у фінал турніру. Другім фіналістам спаборніцтва стаў Джад Трамп, які быў апанентам Хігінса ў фінале чэмпіянату свету 2011 года, саступіўшы яму з лікам 15:18. У паўфінале Трамп перайграў леташняга фіналіста Шанхай Мастэрс Марка Уільямса з Уэльса з лікам 6:4.

Пераможцам турніру стаў Джон Хігінс з Шатландыі, які саступаў Трампу ў фінальным матчы з лікам 0:5 і 2:7, але выйграў 6 фрэймаў запар, выйшаўшы наперад з лікам 8:7 і давёў паядынак да перамогі. Апроч таго, у шостым фрэйме фінальнага матча шатландзец аформіў максімальны брэйк, які стаў шостым у яго кар'еры і прынёс яму прыз у £10,000 і £2,000 за найвышэйшую серыю на спаборніцтве. Хігінс перайграў на сваім шляху да тытула Джэймі Джонса (5:2), Раяна Дэя (5:0), Алістэра Картэра (5:3), Шона Мёрфі ў паўфінальным матчы (6:3), і Джада Трампа ў напружаным фінальным паядынку (10:9). Гэтая перамога стала 38-м прафесійным і 25-м рэйтынгавым тытулам у кар'еры шатландскага снукерыста і паспрыяла яго ўздыму ў рэйтынгу з чацвёртай пазіцыі на трэцюю.

## Турнір 
, Шанхай.]]
Шанхай Мастэрс 2012 года стаў шостым розыгрышам Шанхай Мастэрс (), які праходзіць штогод з 2007 года на шанхайскай гранд-сцэне, у Шанхаі, Кітай.

Шанхай Мастэрс 2012 праходзіў пад эгідай сусветнай асацыяцыі прафесійнага більярда і снукера () і ўваходзіў у каляндар мэйн-тура, а таксама з'яўляўся трэцім рэйтынгавым турнірам снукернага сезона 2012/2013.

Матчы асноўнай стадыі турніру (39 паядынкаў) гуляліся за чатырма сталамі на шанхайскай гранд-сцэне ў шанхайскім раёне Сюйхой, а кваліфікацыя спаборніцтва праходзіла амаль за два месяцы да гэтага ў Акадэміі Сусветнага снукера ў Шэфілдзе, Англія.

## Прызавыя грошы 
Bank of Communications у другі раз запар спансіраваў Шанхай Мастэрс. Прызавы фонд турніру павысіўся ў параўнанні з мінулым годам на £60,000 і склаў £410,000 (з улікам прыза за максімальны брэйк, які мог быць не выкананы), стаўшы рэкордным прызавым фондам гэтага турніру. Таксама на £10,000 больш у параўнанні з розыгрышам 2011 года атрымаў пераможца турніру — £75,000.

## Рэйтынгавыя ачкі 
Шанхай Мастэрс 2012 меў такое ж размеркаванне рэйтынгавых ачкоў, як і на астатніх турнірах, якія праходзілі ў Кітаі акрамя International Championship (Усі Класік, World Open і Адкрыты чэмпіянат Кітая). Пераможца турніру атрымаў 7000 рэйтынгавых ачкоў. Больш каштоўнымі турнірамі (у плане рэйтынгу) былі толькі International Championship, чэмпіянат Вялікабрытаніі (на абодвух пераможцы атрымлівалі па 8000 ачкоў) і чэмпіянат свету (пераможца атрымаў 10000 балаў).

## Фармат турніру 
 — месца праведзення Шанхай Мастэрс.]]
На Шанхай Мастэрс 2012 прыняло ўдзел 104 снукерысты, з якіх 94 — удзельнікі мэйн-тура і 10 — аматары. 32 удзельнікі — ігракі з нумарамі пасеву з 65 па 94, а таксама 2 аматары — пачалі турнір з першага кваліфікацыйнага раўнда ў фармаце матча на выбыванне (16 гульняў), які праходзіў 24 ліпеня 2012 года (амаль за два месяцы да асноўнай стадыі). У ім ігракі з нумарамі пасеву з 65 па 80 гулялі супраць астатніх снукерыстаў. 16 пераможцаў матчаў першага раўнда выходзілі ў другі кваліфікацыйны раўнд, у якім гулялі супраць удзельнікаў з нумарамі пасеву з 49 па 64 (16 гульняў). Другі круг праходзіў 25 ліпеня 2012 года. 16 пераможцаў матчаў другога раўнда выходзілі ў трэціі кваліфікацыйны раўнд, у якім гулялі супраць удзельнікаў з нумарамі пасеву з 33 па 48 (16 гульняў). Трэці круг праходзіў 26 ліпеня 2012 года. Затым 16 пераможцаў матчаў трэцяга раўнда выходзілі ў заключны чацвёрты кваліфікацыйны раўнд, дзе гулялі супраць удзельнікаў з нумарамі пасеву з 17 па 32 (16 гульняў). Чацвёрты круг кваліфікацыі праходзіў 27 ліпеня 2012 года. Кваліфікацыя Шанхай Мастэрс праходзіла ў Акадэміі Сусветнага снукера ў Шэфілдзе, Англія. Такім чынам, у асноўную стадыю спаборніцтва выйшлі 16 ігракоў, якія далучыліся да 16 снукерыстаў з нумарамі пасеву з 1 па 16 і 8 уладальнікаў уайлдкард. Васьмёра ўладальнікаў уайлдкард гулялі ў папярэднім уайлдкард раўндзе супраць васьмярых гульцоў з самымі нізкімі нумарамі пасеву, якія прайшлі кваліфікацыю.

Такім чынам, 8 пераможцаў чацвёртага кваліфікацыйнага раўнда, якія не гулялі ў уайлдкард раўндзе, 8 пераможцаў матчаў уайлдкард раўнда і 16 ігракоў, якія трапілі на чэмпіянат без кваліфікацыі, гулялі ў асноўнай стадыі на выбыванне, пачынаючы з 1/16 фіналу, дзе топ-16 сеяных гульцоў сустракаліся з астатнімі гульцамі. Лёсаванне турніру прадвызначала немагчымасць сустрэчы ігракоў топ-16 раней за 1/8 фіналу, ігракоў топ-8 раней чвэрцьфіналаў, ігракоў з першай чацвёркі сеяных раней паўфіналу і двух першых сеяных раней фіналу Шанхай Мастэрс. Пяць раўндаў асноўнай стадыі (а таксама ўайлдкард раўнд) праходзілі на працягу сямі дзён (гульні ўайлдкард раўнда і 1/16 фіналу былі расцягнутыя на тры дні) на шанхайскай гранд-сцэне ў Шанхаі, Кітай.

## Кваліфікацыя 
### Кваліфікацыйная сетка 
.

## Удзельнікі 
.]]
У асноўнай стадыі Шанхай Мастэрс 2012 прынялі ўдзел 16 гульцоў, якія мелі найвышэйшыя нумары пасеву, 16 снукерыстаў, якія перамаглі ў матчах чацвёртага кваліфікацыйнага раўнда, а таксама 8 уладальнікаў уайлдкард.

11 снукерыстаў: Марк Сэлбі, Марк Уільямс, Шон Мёрфі, Ніл Робертсан, Мэцью Стывенс, Дзін Цзюньхуэй, Сцюарт Бінэм, Алістэр Картэр, Пітэр Эбдан, Джэймі Коўп і Раян Дэй прымалі ўдзел у шостым розыгрышы Шанхай Мастэрс запар, не прапусціўшы, такім чынам, ніводнага турніру з самога заснавання ў 2007 годзе.

8 кітайскіх аматараў атрымалі ўайлдкард ад арганізатараў турніру: Цзінь Лун, які ўжо тройчы атрымліваў гэты прывілей і дайходзіў да 1/16 фіналу ў 2010 годзе, а таксама навічкі турніру Чжаа Сіньтун, Лу Нін, Ван Юйчэнь, Чжоу Юэлун, Чжу Інхуэй, Чэнь Фэйлун і Лю Хаацянь.

У 2012 годзе на шанхайскую гранд-сцэну патрапіла 9 дэбютантаў: Джэймі Джонс (27), Джымі Робертсан (52), Чжаа Сіньтун, Лу Нін, Ван Юйчэнь, Чжоу Юэлун, Чжу Інхуэй, Чэнь Фэйлун і Лю Хаацянь.

Да гэтага ніводны гулец не здолеў выйграць тытул Шанхай Мастэрс два разы. Чатыры ўдзельнікі розыгрышу 2012 года станавіліся пераможцамі спаборніцтва: Дамінік Дэйл (2007), Рыкі Уолдэн (2008), Алістэр Картэр (2010) і Марк Сэлбі (2011).

## Рэферы 
]]
Матчы асноўнай стадыі Шанхай Мастэрс 2012 абслугоўвалі 8 рэферы, з якіх шасцёра былі кітайскімі. 34-ы нумар пасеву Роберт Мілкінс сустракаўся з 14-гадовым кітайскім гульцом Чжоу Юэлунам. Англічанін выйшаў наперад з лікам 2:0 і брэйкам у 79 ачкоў, пасля чаго малады снукерыст аднавіў раўнавагу ў матчы, здзейсніўшы падыходы ў 58 і 48 балаў і зрабіўшы лік 2:2 да перапынку. Мілкінс дамінаваў у дзвюх наступных партыях, але Чжоу выцягнуў сёмы фрэйм і зрабіў пераможны падыход у 54 бала ў восьмай партыі, зноў зраўняўшы лік. Роберт выканаў брэйк у 61 бал у пачатку вырашальнай партыі і давёў паядынак да перамогі з лікам 5:4, выйшаўшы ў наступны раўнд на Алі Картэра. 24-гадовы валіец Джэймі Джонс гуляў супраць 18-гадовага ўладальніка ўайлдкард Лу Ніна. Брытанец выйграў першы фрэйм на апошнім чорным шары, пасля чаго ўзяў і другую партыю, а яго апанент здабыў перамогу ў трэцяй партыі з падыходамі ў 36 і 39 балаў. Джонс выйграў чацвёрты фрэйм на каляровых шарах, пасля чаго Лу зрабіў брэйк у 77 ачкоў і скараціў адставанне да ліку 2:3. Снукерыст з Уэльса пакінуў за сабой шостую партыю, дзякуючы некалькім падыходам, а таксама перамог у сёмым фрэйме на каляровых шарах і з лікам 5:2 выйшаў у 1/16 фіналу на Джона Хігінса. Чацвёртым матчам першай сесіі турніру была сустрэча 28-га нумара рэйтынгу Маркі Фу і 14-гадовага кітайца Лю Хаацяня. Снукерыст з Ганконга ўпэўнена пачаў матч і з серыямі ў 61, 99 і 45 балаў выйграў тры першыя партыі, не даўшы шанцаў праціўніку. Лю выканаў першы сэнчуры-брэйк на турніры, 112 балаў, і скараціў адставанне да двух фрэймаў. У напружанай пятай партыі кітаец сабраў усе каляровыя шары і выцягнуў фрэйм, а ў шостай зрабіў пераможны падыход у 34 ачкі пры ліку 42:50 і здолеў зраўняць лік — 3:3. Пасля гэтага Хаацянь цалкам дамінаваў у сёмым фрэйме, але Фу, прайграўшы чатыры партыі запар, здзейсніў соценную серыю ў 124 балы і перавёў паядынак у вырашальную партыю. У дзявятым фрэйме Лю Хаацянь атрымаў магчымасць для атакі і набраў 76 балаў, давёўшы матч да перамогі з лікам 5:4 і ўпершыню выйшаўшы ў 1/16 фіналу рэйтынгавага турніру на Марка Алена.

]]
У другой сесіі першага гульнявога дня былі згуляны яшчэ два матчы папярэдняга ўайлдкард раўнда і два першыя матчы 1/16 фіналу. 28-ы сеяны Раян Дэй упэўнена перайграў кітайскага аматара Вана Юйчэня з лікам 5:0 і выйшаў у 1/16 фіналу на Мартына Гоўлда. У першым фрэйме валійцу быў неабходны снукер пры ліку 21:46 і чатырох каляровых шарах на стале, і ён атрымаў неабходныя чатыры штрафныя ачкі, пасля чаго здзейсніў клірэнс і пакінуў за сабой першую партыю. Пасля гэтага ён дамінаваў у наступных фрэймах, выйграўшы тры апошнія з серыямі ў 68, 102 і 71 бал. У матчы 1/16 фіналу 3-і нумар рэйтынгу Марк Уільямс гуляў супраць 40-гадовага Марка Дэвіса, які ў ліпені стаў двухразовым чэмпіёнам свету па снукеры з шасцю чырвонымі шарамі. Англічанін выйграў першы фрэйм і павёў атаку ў другім, але спыніўся на 44 ачках, пасля чаго Уільямс, які дайшоў да фіналу Шанхай Мастэрс у 2011 годзе, выйграў партыю з падыходам у 53 балы і выйшаў наперад з серыяй у 67 ачкоў у трэцім фрэйме. У чацвёртай партыі атаку павёў Дэвіс, аднак набраў толькі 43 балы, дазволіўшы апаненту выйграць фрэйм з брэйкам у 88 ачкоў, пасля чаго 37-гадовы валіец дамінаваў у пятай партыі і зрабіў лік 4:1 на сваю карысць. Пры ліку 0:33 Марк Дэвіс здзейсніў падыход у 54 ачкі ў шостым фрэйме, аднак Уільямс узяў партыю на каляровых шарах і з лікам 5:1 стаў першым удзельнікам 1/8 фіналу Шанхай Мастэрс 2012 года, у пяты раз запар прайшоўшы першы раўнд турніру. У яшчэ адным матчы ўайлдкард раўнда леташні паўфіналіст турніру Марк Кінг сустракаўся з Чжаа Сіньтунам 1997 года нараджэння. Брытанскі снукерыст пакінуў за сабой першы фрэйм, пасля чаго дамінаваў у другой партыі і з серыяй у 62 ачкі зрабіў лік 3:0 на сваю карысць. Чжаа выйграў тры наступныя фрэймы з серыямі ў 55, 80 і 47 балаў, дазволіўшы апаненту набраць толькі 4 ачкі і зраўняўшы лік у паядынку. 38-гадовы снукерыст з Англіі выйграў сёмы фрэйм з брэйкам у 68 ачкоў, а ў восьмай партыі здзейсніў падыход у 49 балаў, а пазней давёў фрэйм і матч да перамогі, выйшаўшы ў 1/16 фіналу на Дзіна Цзюньхуэя. У другім матчы 1/16 фіналу сышліся Мэцью Стывенс з Уэльса, які тройчы даходзіў да чвэрцьфіналаў Шанхай Мастэрс, у другі раз выйшаўшы ў 1/8 фіналу Шанхай Мастэрс.

### Другі дзень (18 верасня) 
]]
*Выбылі:  Марк Сэлбі (1),  Фергал О’Браен (32),  Пітэр Эбдан (19),  Джымі Робертсан (52),  Лю Хаацянь,  Дамінік Дэйл (21),  Роберт Мілкінс (34),  Дзін Цзюньхуэй (10)*

У першай сесіі другога гульнявога дня на Шанхай Мастэрс да сталоў выйшлі ўдзельнікі двух апошніх матчаў уайлдкард раўнда і ўдзельнікі двух матчаў 1/16 фіналу. Леташні перамоца турніру Марк Сэлбі гуляў супраць паўфіналіста шанхайскага турніру 2010 года, выйграў другі фрэйм з пераможным падыходам у 49 балаў. Джэймі выйграў трэцюю партыю на каляровых шарах, а пры ліку 13:51 у чацвёртым фрэйме зрабіў падыход у 30 ачкоў, пасля чаго забіў ружовы і чорны шары і павялічыў свой адрыў да двух ачкоў. Пры ліку 39:61 і каляровых шарах на стале ў пятай партыі Коўп зачысціў стол і зрабіў лік 4:1 на сваю карысць, а серыя ў 71 ачко ў шостым фрэйме прынесла яму сенсацыйную перамогу над першым нумарам рэйтынгу з лікам 5:1 і пяты выхад у 1/8 фіналу турніру запар. 40-гадовы ірландзец Фергал О’Браен гуляў у ўайлдкард раўндзе супраць аматара Чэня Фэйлуна. О'Браен пакінуў за сабой стартавую партыю на апошнім чорным шары, а яго апанент зраўняў лік, узяўшы другі фрэйм на апошнім ружовым. Чэнь выйграў трэці фрэйм з пераможнай серыяй у 52 ачкі, пасля чаго дамінаваў у дзвюх наступных партыях і зрабіў лік 4:1 на сваю карысць. Ірландскі снукерыст скараціў адставанне да двух фрэймаў, узяўшы шостую партыю на каляровых шарах, а кітаец выйграў сёмы фрэйм з серыямі 59 і 55 балаў і давёў паядынак да перамогі з лікам 5:2, упершыню выйшаўшы ў 1/16 фіналу рэйтынгавага спаборніцтва. Паўфіналіст Шанхай Мастэрс 2008 Стывен Магуайр з Шатландыі сустракаўся з 42-гадовым Пітэрам Эбданам. Англійскі гулец адкрыў лік, а 31-гадовы Магуайр, які выйграў першы этап PTC у ліпені 2012 года, зрабіў лік 1:1, дзякуючы брэйку ў 78 ачкоў. Пры ліку 37:55 і пяці каляровых шарах у трэцім фрэйме Эбдан, які толькі аднойчы, у 2010 годзе, праходзіў у 1/8 фіналу шанхайскага турніру. 58-ы нумар сусветнага рэйтынгу Джымі Робертсан патрапіў у ўайлдкард раўндзе на Цзіня Луна, які ўжо ў чацвёрты раз атрымаў магчымасць гуляць на Шанхай Мастэрс.

]]
У другой сесіі былі згуляны яшчэ чатыры матчы 1/16 фіналу Шанхай Мастэрс. Марк Ален з Паўночнай Ірландыі гуляў супраць Лю Хаацяня, які прайшоў праз уайлдкард раўнд. Кітайскі аматар зрабіў серыю ў 52 ачкі ў першым фрэйме і з пераможным падыходам у 33 балы адкрыў лік у паядынку, пасля чаго брэйк у 52 ачкі ў другой партыі выканаў 26-гадовы Ален, пазней давёўшы фрэйм да перамогі і зраўняўшы лік у матчы. З падыходамі ў 30 і 40 балаў Лю выйграў трэці фрэйм, вярнуўшы сабе перавагу, пасля чаго 10-ы нумар сусветнага рэйтынгу пакінуў за сабой тры наступныя партыі з серыямі ў 68, 65 і 66 ачкоў, дазволіўшы апаненту набраць толькі 10 балаў, а таксама дамінаваў у сёмым фрэйме і з лікам 5:2 у другі раз запар і ў кар'еры выйшаў у 1/8 фіналу Шанхай Мастэрс. 6-ы сеяны турніру Шон Мёрфі сустракаўся з пераможцам дэбютнага розыгрышу 2007 года Дамінікам Дэйлам з Уэльса. Шон, які даходзіў да паўфінальнай стадыі ў 2009 годзе і ў чацвёрты раз запар выйшаў у 1/8 фіналу шанхайскага рэйтынгавага турніру. Пераможца Шанхай Мастэрс 2010 года Алістэр Картэр сустракаўся з Робертам Мілкінсам, які дайшоў да стадыі 1/8 фіналу ў 2011 годзе. Улюбёнец кітайскай публікі Дзін Цзюньхуэй гуляў супраць Марка Кінга з Англіі. 9-ы нумар рэйтынгу, які ніколі не праходзіў далей за чвэрцьфінальную стадыю на турніры, у чацвёрты раз у кар'еры выйшаўшы ў 1/8 фіналу Шанхай Мастэрс.

### Трэці дзень (19 верасня) 
]]
*Выбылі:  Чэнь Фэйлун,  Том Форд (25),  Маркус Кэмбэл (23),  Стыў Дэвіс (48),  Джэймі Джонс (27),  Цзінь Лун,  Мартын Гоўлд (13),  Бары Хокінс (20)*

19 верасня на Шанхайскай гранд-сцэне гуляліся 8 апошніх матчаў 1/16 фіналу турніру. Падчас дзённай сесіі 5-ы нумар рэйтынгу Ніл Робертсан гуляў супраць Чэня Фэйлуна, які прайшоў праз уайлдкард раўнд. Снукерыст з Аўстраліі, які дайшоў да паўфіналу турніру год таму, у трэці раз выйшаўшы ў 1/8 фіналу Шанхай Мастэрс. 12-ы нумар рэйтынгу Сцюарт Бінэм гуляў супраць 25-га сеянага Тома Форда. 29-гадовы Форд, які толькі ў другі раз патрапіў на Шанхай Мастэрс, выйграў стартавы фрэйм з серыямі ў 42 і 48 балаў, а таксама пакінуў за сабой другую партыю на апошнім ружовым шары. Яго апанент, які праходзіў далей за першы раўнд ва ўсіх папярэдніх розыгрышах турніру. 8-ы нумар рэйтынгу Стывен Лі патрапіў на шатландца Маркуса Кэмбэла. 37-гадовы снукерыст з Англіі адкрыў лік з пераможнай серыяй у 52 ачкі, а 23-і сеяны Кэмбэл пакінуў за сабой другую партыю на каляровых шарах. Лі, які дайшоў да чвэрцьфіналаў у 2007 годзе і другі выхад у 1/8 фіналу Шанхай Мастэрс у кар'еры. 11-ы нумар рэйтынгу Рыкі Уолдэн сустракаўся з 55-гадовым ветэранам Стывам Дэвісам. 29-гадовы Уолдэн выйграў першую партыю з вырашальным брэйкам у 40 ачкоў, а шасціразовы чэмпіён свету выдрапаў другі фрэйм на дадатковым чорным шары. 48-ы сеяны турніру павёў атаку і ў трэцяй партыі, але спыніўся на 26 балах, дазволіўшы Рыкі, які сенсацыйна перамог на турніры ў 2008 годзе.

]]
У вячэрняй сесіі гулялі 4-ы нумар рэйтынгу Джон Хігінс з Шатландыі і дэбютант турніру Джэймі Джонс, які быў пасеяны пад 27-м нумарам. 24-гадовы валійскі снукерыст выйграў першы фрэйм з пераможнай серыяй у 68 балаў, а Хігінс, які дайшоў да паўфінальнай стадыі на Шанхай Мастэрс 2009. Іншы шатландскі гулец Грэм Дот, пасеяны на спаборніцтве пад 12-м нумарам, сустракаўся з аматарам з Кітая Цзінем Лунам. 35-гадовы брытанец адкрыў лік з брэйкам у 62 балы, пасля чаго выйграў другую партыю з серыяй у 56 ачкоў і дамінаваў у трэцім фрэйме, павялічыўшы свой адрыў да ліку 3:0. Яго апанент пакінуў за сабой чацвёртую партыю з падыходамі ў 54 і 38 ачкоў, а таксама быў мацней у пятым фрэйме, скараціўшы адставанне да аднаго бала, аднак Дот, які дайшоў да паўфіналу шанхайскага турніру ў 2007 годзе. 13-ы сеяны турніру Мартын Гоўлд гуляў супраць валійца Раяна Дэя. 32-гадовы Дэй, які займаў 26-ы радок у сусветным рэйтынгу. Другі нумар рэйтынгу Джад Трамп сустракаўся з 20-м сеяным Бары Хокінсам, які толькі аднойчы, у 2009 годзе, праходзіў у другі раўнд плэй-оф на Шанхай Мастэрс. 33-гадовы Хокінс дамінаваў у першай партыі, пасля чаго ў другім фрэйме здолеў адыграцца пасля брэйка праціўніка ў 52 балы і выйграць партыю на каляровых шарах, а таксама зрабіў серыю ў 51 ачко ў трэцім фрэйме, а пазней зноў давёў яго да перамогі на каляровых шарах, павялічыўшы свой адрыў да ліку 3:0. 24-гадовы Трамп, які яшчэ ніколі не праходзіў далей за 1/16 фіналу шанхайскага турніру, дамінаваў у чацвёртай партыі, пасля чаго выйграў яшчэ тры фрэймы з серыямі ў 58, 63 і 77 балаў, дазволіўшы апаненту набраць у іх толькі 25 ачкоў, і выйшаў наперад у матчы. Фіналіст чэмпіянату свету 2011 года працягваў сваё дамінаванне ў гульне і выйграў пятую партыю запар, скончыўшы матч з лікам 5:3 на сваю карысць і ўпершыню выйшаўшы ў 1/8 фіналу спаборніцтва.

### Чацвёрты дзень (20 верасня) 
]]
*Выбылі:  Стывен Магуайр (4),  Джэймі Коўп (24),  Ніл Робертсан (7),  Рыкі Уолдэн (14),  Раян Дэй (28),  Стывен Лі (8),  Марк Ален (11),  Марк Кінг (29)*

20 верасня на Шанхай Мастэрс праходзілі гульні 1/8 фіналу турніру. Пераможца Шанхай Мастэрс 2010 года. Паўфіналіст шанхайскага турніру 2010 года, выйграў першую партыю з падыходамі ў 36 і 26 ачкоў, пасля чаго зрабіў брэйк у 78 балаў і падвоіў лік у паядынку. Коўп дамінаваў у трэцяй партыі, скараціўшы адставанне да аднаго фрэйма, але Бінэм выйграў чацвёртую партыю з пераможным падыходам у 44 ачкі, пры ліку 51:55 у пятым фрэйме забіў апошнія ружовы і чорны, зрабіўшы лік 4:1 на сваю карысць, а брэйк у 89 ачкоў у шостай партыі прынёс Сцюарту Бінэму перамогу і другі чвэрцьфінал турніру пасля 2007 года. 38-гадовы Джо Пэры гуляў супраць леташняга паўфіналіста спаборніцтва. Фіналіст леташняга розыгрышу Шанхай Мастэрс, аформіў сэнчуры-брэйк у 112 балаў у чацвёртай партыі і зрабіў лік 2:2. Марк Уільямс, які займаў трэці радок у рэйтынгу, выйграў пяты фрэйм з серыяй у 67 ачкоў, пасля чаго дамінаваў у шостай партыі і з пераможным брэйкам у 47 балаў у сёмым фрэйме скончыў матч перамогай з лікам 5:2 і ў трэці раз выйшаў у чвэрцьфінал гэтага спаборніцтва на Джо Пэры.

]]
Падчас другой сесіі чацвёртага гульнявога дня былі згуляны яшчэ чатыры матчы другога раўнда турніру. 4-ы нумар рэйтынгу. 8-ы сеяны турніру Стывен Лі, які дайшоў да чвэрцьфіналу Шанхай Мастэрс у 2007 годзе, размачыў лік, пакінуўшы за сабой пяты фрэйм з брэйкам у 61 бал, але Грэм Дот дамінаваў у шостай партыі і з лікам 5:1 у трэці раз выйшаў у чвэрцьфінальную стадыю Шанхай Мастэрс. 10-ы нумар рэйтынгу, здзейсніўшы другі камбэк запар пасля матча першага раўнда супраць Бары Хокінса і ўпершыню выйшаўшы ў чвэрцьфінал Шанхай Мастэрс на Грэма Дота. Леташні паўфіналіст спаборніцтва, узяў першы фрэйм з серыяй у 72 ачкі, пасля чаго выйграў другую партыю, атрымаўшы ў ёй 39 штрафных балаў, а таксама выйграў трэці фрэйм з брэйкам у 86 ачкоў, зрабіўшы лік 3:0 на сваю карысць. Кінг пакінуў за сабой чацвёртую партыю з соценнай серыяй у 114 балаў, пасля чаго набраў 55 ачкоў у пачатку пятага фрэйма і пазней давёў яго да перамогі, скараціўшы адставанне да аднаго ачка, але Шон дамінаваў у шостай партыі і зрабіў лік 4:2 на сваю карысць. З падыходамі ў 30 і 39 ачкоў Марк Кінг узяў верх у сёмым фрэйме, але былы трэці нумар сусветнага рэйтынгу выйграў восьмы фрэйм з серыямі ў 37 і 41 ачко і з лікам 5:3 у трэці раз выйшаў у 1/4 фіналу турніру на Сцюарта Бінэма.

### Пяты дзень (21 верасня) 
]]
*Выбылі:  Джо Пэры (22),  Алістэр Картэр (16),  Сцюарт Бінэм (15),  Грэм Дот (12)*

21 верасня на Шанхай Мастэрс 2012 праходзілі чвэрцьфінальныя матчы спаборніцтва: два падчас дзённай сесіі і два падчас вячэрняй. Такім чынам, колькасць сталоў на арэне была скарочана з чатырох да двух. Марк Уільямс, які дайшоў да фіналу турніру 2011 года, дзе саступіў Марку Сэлбі з лікам 9:10, сустракаўся з 22-м сеяным Джо Пэры. Снукерысты 6 разоў гулялі на рэйтынгавых турнірах, і ў чатырох выпадках перамогу святкаваў валійскі гулец, уключаючы іх апошні матч на рэйтынгавым узроўні ў чвэрцьфінале German Masters 2011, дзе Уільямс перамог з лікам 5:1. За паўтара месяцы да Шанхай Мастэрс Марк і Джо гулялі паміж сабой у чвэрцьфінале міні-рэйтынгавага спаборніцтва ў Глостэры, дзе Пэры выйграў у праціўніка з лікам 4:1. 38-гадовы англічанін выйграў стартавы фрэйм з серыяй у 72 ачкі, пасля чаго пачаў атаку ў другой партыі, але спыніўся на 30 балах, дазволіўшы Уільямсу зраўняць лік у паядынку, дзякуючы двум выніковым падыходам. Валійскі снукерыст пакінуў за сабой і трэці фрэйм, выйшаўшы наперад з лікам 2:1, аднак яго апанент, які ўпершыню дайшоў да чвэрцьфінальнай стадыі на Шанхай Мастэрс, у другі раз запар выйшаўшы ў паўфінальную стадыю Шанхай Мастэрс. 
]]
У другім матчы першай сесіі 5-ы сеяны Джон Хігінс, гуляў з Алістэрам Картэрам, які ў фінале Шанхай Мастэрс 2010 года перамог Джэймі Бёрнэта з лікам 10:7, атрымаўшы другі рэйтынгавы тытул у сваёй кар'еры. З 16 папярэдніх матчаў паміж гульцамі Джон атрымаў 12 перамог, уключаючы выйгрышы ва ўсіх шасці рэйтынгавых паядынках. Шатландскі снукерыст, які дайшоў да паўфіналу Шанхай Мастэрс 2009 года, дзе саступіў Роні О’Салівану з лікам 1:6, у другі раз выйшаўшы ў паўфінал Шанхай Мастэрс і ўпершыню пасля чэмпіянату свету 2011 года выйшаўшы ў паўфінальную стадыю рэйтынгавага спаборніцтва.

У другой сесіі пятага гульнявога дня да стала выйшлі 15-ы сеяны Сцюарт Бінэм і Шон Мёрфі, які дайшоў да паўфіналу Шанхай Мастэрс у 2009 годзе, дзе прайграў Ляну Вэньбо з Кітая з лікам 5:6. Аднак у гэтым матчы 6-ы сеяны турніру адразу пачаў усталёўваць сваю перавагу, выйграўшы два першыя фрэймы з серыямі ў 50 і 49 балаў і трэцюю партыю з падыходамі ў 27 і 46 ачкоў, пасля чаго давёў адрыў да ліку 4:0, выйграўшы чацвёрты фрэйм з серыяй у 72 ачкі. Сцюарт Бінэм, які быў у чвэрцьфінале Шанхай Мастэрс у 2007 годзе, дзе прайграў Марку Сэлбі з лікам 0:5. У гэты ж час 35-гадовы Грэм Дот з Шатландыі гуляў супраць другога нумара сусветнага рэйтынгу. Трамп адкрыў лік, выйграўшы першую партыю з серыяй у 73 балы, пасля чаго пакінуў за сабой і другі фрэйм на каляровых шарах. Снукерыст з Шатландыі скараціў адставанне, узяўшы верх у трэцім фрэйме з серыямі ў 32 і 42 ачкі, а 23-гадовы Трамп, які ўпершыню прайшоў далей за 1/16 фіналу на Шанхай Мастэрс, упершыню дайшоўшы да паўфіналу рэйтынгавага турніру пасля чэмпіянату Вялікабрытаніі 2011 года.

* Вырашальны фрэйм фінальнага матча Шанхай Мастэрс 2012 (Грэм Дот - Джад Трамп)

|-
| colspan="3" align="center" | 

. Пераможца чэмпіянату Вялікабрытаніі 2011 года пакінуў за сабой дзве першыя партыі з брэйкамі ў 62 і 82 ачкі, пасля чаго правёў атаку ў 53 балы ў трэцім фрэйме, але памыліўся, дазволіўшы свайму 37-гадоваму апаненту зачысціць стол да ружовага шара серыяй у 79 ачкоў і скараціць адставанне. Англічанін працягваў наступ і ўзяў верх у трох наступных партыях з брэйкамі ў 76, 62 і 82 ачкі, дазволіўшы валійцу набраць толькі 3 ачкі ў трох фрэймах і зрабіўшы лік 5:1 на сваю карысць. Трамп пачаў атаку ў сёмай партыі і наблізіўся да перамогі ў паядынку, але спыніўся на 53 балах, пасля чаго леташні фіналіст спаборніцтва Марк Уільямс правёў зваротны брэйк у 66 балаў, зноў зачысціўшы стол да ружовага шара. У восьмым фрэйме Уільямс зрабіў серыю ў 54 балы, а пасля зваротнага падыходу яго апанента ў 48 ачкоў давёў партыю да перамогі на каляровых шарах, а пазней пакінуў за сабой дзявяты фрэйм, скараціўшы сваё адставанне да ліку 4:5, аднак снукерыст з Брысталя выканаў два падыходы ў 25 і 58 балаў у дзясятай партыі і з лікам 6:4 стаў першым фіналістам турніру.

* Апошні фрэйм паўфінальнага матча Шанхай Мастэрс 2012 (Марк Уільямс - Джад Трамп)

У другім паўфінальным матчы сустракаліся 6-ы нумар рэйтынгу. Снукерыст з Англіі адкрыў лік, выйграўшы першы фрэйм з серыямі ў 60 і 59 ачкоў, а яго праціўнік выйграў дзве наступныя партыі з брэйкамі ў 82 і 66 балаў і выйшаў наперад у матчы. Шон зрабіў серыю ў 53 балы ў чацвёртым фрэйме, а пазней давёў яго да перамогі, а таксама дамінаваў у пятай партыі і зрабіў лік 3:2 на сваю карысць. Пасля гэтага шатландскі снукерыст перахапіў ініцыятыву і выйграў шосты фрэйм з серыямі ў 70 і 41 ачко, сёмую партыю з падыходамі ў 35 і 94 балы, восьмую партыю з найвышэйшай серыяй на турніры ў 135 ачкоў (відэа) і дзявяты фрэйм з брэйкам у 54 і пераможным падыходам у 23 балы, дазволіўшы праціўніку набраць у іх толькі 29 пунктаў і давёўшы паядынак да перамогі з лікам 6:3. Такім чынам, Хігінс, як і яго будучы апанент Джад Трамп, упершыню выйшаў у фінал Шанхай Мастэрс.

* Апошні фрэйм паўфінальнага матча Шанхай Мастэрс 2012 (Шон Мёрфі - Джон Хігінс)

|-
| colspan="3" align="center" | 

 і чэмпіянат свету. Сезон 2011/2012 Джон правёў няўдала, толькі два разы дайшоўшы да 1/4 фіналу на рэйтынгавых спаборніцтвах, і фінал Шанхай Мастэрс стаў яго першым рэйтынгавым фіналам пасля чэмпіянату свету 2011 года і шанцам вярнуцца ў топ-3 рэйтынгу ў выпадку перамогі. Трамп, які ўвайшоў у лік прафесіяналаў у 2005 годзе, стаў адным з снукерных лідараў у канцы сезона 2010/2011, калі выйграў свой першы рэйтынгавы тытул на адкрытым чэмпіянаце Кітая і дайшоў да фіналу чэмпіянату свету. У наступным сезоне ён перамог на чэмпіянаце Вялікабрытаніі і дайшоў да паўфіналу Мастэрс, пасля чаго не праходзіў далей за стадыю 1/4 фіналу на рэйтынгавых спаборніцтвах, аднак падчас турніру займаў другі нумар у сусветным рэйтынгу.

Ужо ў першым фрэйме малады англічанін зрабіў спробу аформіць максімальны брэйк, аднак, забіўшы 14 чырвоных і 14 чорных шароў, памыліўся на апошнім чырвоным і з серыяй у 112 балаў выйграў стартавую партыю (відэа). З падыходамі ў 41 і 80 ачкоў Трамп падвоіў лік у паядынку, а з пераможным брэйкам у 74 балы зрабіў лік 3:0 на сваю карысць у той час, як яго апанент не забіў ніводнага шара ў трох фрэймах. У чацвёртай партыі пераможца чэмпіянату Вялікабрытаніі 2011 года аформіў яшчэ адзін сэнчуры-брэйк, 111 ачкоў (відэа), а ў пачатку пятай партыі набраў 59 балаў, пасля чаго Джон Хігінс спрабаваў адыграцца, але Джад давёў фрэйм да перамогі на каляровых шарах і павялічыў свой адрыў да ліку 5:0. Шатландскі снукерыст атрымаў магчымасць павесці атаку ў шостай партыі і, выкарыстаўшы свой шанец, аформіў максімальны брэйк у 147 ачкоў (відэа), які стаў шостым у кар'еры Хігінса і першым з 2004 года, а таксама трэцім у сезоне, шостым у 2012 годзе і 91-м у гісторыі снукера. У фінале першага рэйтынгавага турніру сезона, Усі Класік, Сцюарт Бінэм таксама выканаў максімум, а сам Джон рабіў максімальны брэйк на кубку LG у 2003 годзе. Апроч гэтых гульцоў, максімальны брэйк у рэйтынгавым фінале ўдавалася здзяйсніць толькі Стывену Хендры. Паводле правілаў пераходу прыза за максімальную серыю, Хігінс атрымаў за гэтае дасягненне £10,000. Аднак серыя ў 147 балаў не пераламіла ходу сустрэчы: Трамп зрабіў падыход у 51 ачко ў сёмым фрэйме, пасля чаго давёў яго да перамогі і вярнуў сабе перавагу ў пяць ачкоў. У пачатку восьмай партыі прадстаўнік Англіі зноў аформіў падыход у 51 бал, а яго праціўнік сумеў выйграць партыю на каляровых шарах, аднак Джад Трамп дамінаваў у дзявятым фрэйме і з серыяй у 53 ачкі скончыў першую гульнявую сесію з лікам 7:2 на сваю карысць.

У пачатку другой сесіі чатырохразовы чэмпіён свету аформіў брэйкі ў 89 і 74 пункты, што дазволіла яму скараціць адставанне да ліку 4:7. Пры ліку 48:12 у дванаццатай партыі Джон забіў дальні чырвоны шар і выканаў пераможны падыход у 30 балаў, і пасля памылкі Трампа пры спробе забіць плант у трынаццатым фрэйме Хігінс аформіў серыю ў 76 ачкоў, а таксама пакінуў за сабой наступную партыю з серыяй у 71 бал, выйграўшы пяты фрэйм запар і зраўняўшы лік у паядынку. У драматычным пятнаццатым фрэйме Хігінс вёў серыю, але пры ліку 52:15 не забіў чырвоны ў верхні кут. Трамп забіў усе шары да сіняга і скараціў адставанне да ліку 47:52, пасля чаго адыграўся на сінім, а яго апанент здолеў забіць яго, аднак пасля ўдара ў лузу ўпаў біток. Джад атрымаў просты сіні шар на кропцы, аднак памыліўся, дазволіўшы забіць яго шатландцу, які пазней памыліўся на ружовым, і пасля таго, як англічанін забіў ружовы шар, пачалася гульня на апошнім чорным шары пры ліку 58:57 на яго карысць. Трамп першым атрымаў магчымасць забіць чорны шар, аднак памыліўся, а яго праціўнік пайшоў на дабл ад доўгага борта і, забіўшы чорны ў лузу, выйграў шосты фрэйм запар і ўпершыню ў матчы выйшаў наперад з лікам 8:7. З трэцім соценным брэйкам у 105 ачкоў Джад Трамп зраўняў лік у матчы (відэа), выйграўшы першую партыю ў другой сесіі, а ў пачатку семнаццатага фрэйма Хігінс аформіў серыю ў 64 ачкі, пасля чаго праціўнік меў магчымасць адыграцца, але памыліўся і дазволіў шатландскаму снукерысту зноў выйсці наперад з лікам 9:8. Пры ліку 38:46 і каляровых шарах на стале Джон забіў жоўты шар ад трох бартоў, пасля чаго адправіў у лузу зялёны і руды, але памыліўся на сінім. Яго апанент забіў сіні шар і адыграўся на ружовым, пасля чаго прадстаўнік Шатландыі пайшоў на складаны дальні ўдар і выпадкова забіў белы шар, дазволіўшы Джаду забіць просты ружовы і зраўняць лік у фінальным паядынку — 9:9. 23-гадовы гулец з Англіі першым павёў атаку ў вырашальнай партыі, аднак, набраўшы 36 балаў, не выйшаў на чорны шар і быў вымушаны адыгрывацца. Пасля гэтага Джон Хігінс пайшоў на вельмі складаны дальні ўдар і, бліскуча выканаўшы яго, аформіў пераможную серыю ў 61 ачко і стаў пераможцам турніру. Такім чынам, 37-гадовы шатландзец выйграў свой 25-ы рэйтынгавы тытул і першы на тэрыторыі Кітая з 1999 года. За перамогу на Шанхай Мастэрс 2012 Хігінс атрымаў першы прыз у £75,000 і падняўся ў рэйтынгу на трэці радок.

* Вырашальны фрэйм фінальнага матча Шанхай Мастэрс 2012 (Джон Хігінс - Джад Трамп)

## Уайлдкард раўнд 
Восем кітайскіх аматараў атрымалі ўалдкард ад арганізатараў турніру: Чжаа Сіньтун, Лу Нін, Ван Юйчэнь, Чжоу Юэлун, Чжу Інхуэй, Чэнь Фэйлун, Цзінь Лун і Лю Хаацянь. Яны гулялі ў папярэднім раўндзе за права выступаць у першым крузе асноўнага турніру супраць васьмярых гульцоў з самымі нізкімі нумарамі пасеву, якія прайшлі кваліфікацыйны раўнд: Марка Кінга, Джэймі Джонса, Раяна Дэя, Роберта Мілкінса, Стыва Дэвіса, Фергала О'Браена, Джымі Робертсана і Марка Фу.

## Асноўная сетка 
## Фінал 
Для абодвух фіналістаў, Джона Хігінса і Джада Трампа, фінал Шанхай Мастэрс стаў першым рэйтынгавым фіналам у сезоне 2012/2013. Хігінс не прымаў удзел на першых рэйтынгавых турнірах сезона ў Усі і ў Аўстраліі, а Трамп прайграў Роберту Мілкінсу ў 1/8 фіналу Усі Класік і таксама не паехаў на адкрыты чэмпіянат Аўстраліі. Лепшым вынікам англічаніна ў пачатку сезона быў чвэрцьфінал першага этапу PTC у Глостэры, дзе ён саступіў Джэку Лісоўскі з лікам 3:4. Джон Хігінс дайшоў толькі да 1/16 фіналу міні-рэйтынгавага Пол Хантэр Класік, дзе саступіў Панкаю Адвані з Індыі з лікам 1:4.

Снукерысты гулялі паміж сабой у фінале чэмпіянату свету 2011 года. Тады шатландзец у напружаным паядынку перайграў свайго 20-гадовага апанента з лікам 18:15 і стаў чатырохразовым чэмпіёнам свету па снукеры і прайграў у 14 фіналах. У прафесійнай кар'еры Джада Трампа гэты фінал стаў 4-м на рэйтынгавых турнірах, з якіх да гэтага ён выйграў толькі 2 тытулы, 1 раз саступіўшы ў вырашальным паядынку.

|-
| colspan="3" align="center" | 

. Колькасць серый, большых за 50 ачкоў, дасягнула 156 брэйкаў, што ў сярэднім азначае 4 паўсоценныя серыі ў матчы.

### Статыстыка гульцоў 
### Статыстыка паводле краін 
### Агульная статыстыка 
## Відэа 
### Кваліфікацыя 

* Матч трэцяга кваліфікацыйнага раўнда Шанхай Мастэрс 2012 (Стыў Дэвіс - Альфрэд Бёрдэн)
* Матч чацвёртага кваліфікацыйнага раўнда Шанхай Мастэрс 2012 (Эндру Хігінсан - Стыў Дэвіс)

## Зноскі 
## Спасылкі 
* Шанхай Мастэрс 2012 на Snooker.org 
* Статыстыка Шанхай Мастэрс 2012 на CueTracker.net 
* Фотаздымкі Monique Limbos з Шанхай Мастэрс 2012 на Photobucket

Катэгорыя:Шанхай Мастэрс (снукер)
Катэгорыя:2012 год у снукеры
Катэгорыя:Спорт у Кітаі ў 2012 годзе
Катэгорыя:Снукерны сезон 2012/2013
Катэгорыя:Снукерныя турніры ў Кітаі
Катэгорыя:2012 год у Шанхаі
Катэгорыя:Верасень 2012 года